# Väikehanke " TTJA väikehange TEJ ja PEJ mõõtemetoodikaks" pakkumuse kutse

Tarbijakaitse ja Tehnilise Järelevalve Amet (edaspidi nimetatud kui Hankija/TTJA) palub esitada pakkumus vastavalt kutses sisalduvatele tingimustele.

**Eelarve:** 28500 EUR (ilma käibemaksuta)

**Tööde esitamise tähtaeg: mitte hiljem kui 15.03.2025**

# 1. Pakkumuse vormistamine ja esitamine

1.1. Pakkumuses peab olema esitatudteostatavate tööde kirjeldus, tegevuste vastavus lähteülesandele, tööde teostaja juhul, kui töid ei tee pakkumust esitav ettevõtja, kirjeldus oodatavast projekti tulemusest

1.2. Pakkumuse maksumus tuleb esitada ilma käibemaksuta.

1.3. Hankija aktsepteerib elektrooniliselt esitatavate pakkumuse dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.

1.4. Eelkirjeldatud nõuetele mittevastavaid, sh hilinenult esitatud pakkumusi arvesse ei võeta.

1.5. Pakkuja kannab kõik pakkumuse ettevalmistamisega ning esitamisega seotud kulud.

1.6. Hankija koostab pakkumuste hindamise kohta protokolli.

1.7. Hankija ei rakenda hankelepingu sõlmimisel ooteaega.

***2.* Tehniline kirjeldus**

2.1. Tehniliseks kirjelduseks on pakkumuse kutsega edastatud lähteülesanne (Lisa 1).

# 3. Hankelepingu tingimused

3.1. Täpsemad lepingu tingimused sisalduvad hankelepingu projektis (Lisa 2).

# 4. Pakkumuste hindamine ja pakkumuse edukaks tunnistamine

4.1. Pakkumuste hindamise kriteeriumideks on pakkumuse maksumus (60%) ja vastavus tehnilisele kirjeldusele (40%).

4.2. Madalaima maksumusega pakkumusele omistatakse maksimaalsed 60 väärtuspunkti. Teistele pakkumustele omistatakse väärtuspunktid vastavalt valemile:

*"60" - ("pakkumuse väärtus" - madalaim väärtus") / "suurim väärtus" \* "60"*

4.3. Tehnilisele kirjeldusele vastavust hindavad hankija hankekomisjoni liikmed ühiselt, omistades pakkumusele maksimaalselt 40 punkti. Hindamiskomisjon omistab pakkuja poolt pakkumuses esitatud vastavuses tehnilisele kirjeldusele punkte alljärgnevalt:

|  |  |
| --- | --- |
| **Väärtuspunktide arv**   | **Põhjendus punktide andmiseks**   |
| 0 | Pakkumuses kirjeldatud teostatavad tööd ei vasta üldse lähteülesandes välja toodud ülesannetele, või vastavad selliselt, et komisjoni hinnangul ei ole nende põhjal võimalik luua lähteülesandele vastavat mõõtemetoodikat. |
| 20 | Pakkumuses kirjeldatud teostatavad tööd vastavad lähteülesandes välja toodud ülesannetele, kuid esinevad väiksemad puudused mis on komisjoni hinnangul aktsepteeritavad, samas ei esine märgatavaid hankija ootusi ületavaid asjaolusid (sh võrreldes teiste pakkujate pakkumustega.  |
| 40 | Pakkumuses kirjeldatud teostatavad tööd vastavad täielikult lähteülesandes välja toodud ülesannetele, ületades lisaks hankija ootuseid (sh võrreldes teiste pakkujate pakkumustega), andes hankijale ilmse kvalitatiivse lisaväärtuse.  |

4.4. Punktides 4.2-4.3 saavutatud punktisummad summeeritakse ja hankija tunnistab edukaks eeltoodud kriteeriumide alusel enim väärtuspunkte kokku kogunud pakkumuse. Hindamistäpsus on kaks kohta pärast koma.

4.5. Juhul, kui kaks või enam pakkumust on võrdsete punktisummadega, selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise korrast, ajast ja kohast teavitab hankija pakkujaid e-maili teel pakkuja poolt esitatud kontaktandmetel.

**Pakkumuse esitamisega kinnitab pakkuja, et ta:**

* nõustub kõikide pakkumuse kutses esitatud tingimustega, sh hankelepingu projektis sätestatud lepingu tingimustega;
* pakkumus on jõus vähemalt 30äeva pakkumuste esitamise tähtpäevast arvates.

Hankija kontaktisik, kes jagab selgitusi hankega seotud küsimustes, on Valter Õunapuu. Hankijal ei ole kohustust vastata hankega seotud küsimustele, mis on esitatud hiljem kui 2 tööpäeva enne pakkumuste esitamise tähtaja saabumist.

**Pakkumuse palume esitada hiljemalt 15.10.2025 kl 16:30 e-posti aadressile** **valter.ounapuu@ttja.ee**.

TTJA jätab endale õiguse lükata tagasi kõik esitatud pakkumused sõltumata põhjus(t)est.

Vaidlustuse esitamisele riigihankes, mille eeldatav maksumus on väiksem kui RHS § 14 lõikes 1 sätestatud lihthanke piirmäär, kohaldatakse lihthankemenetluses vaidlustuse esitamisele sätestatud tähtaegu (RHS § 189 lg 41).

**Lisad**

Lisa 1 – lähteülesanne

Lisa 2 – hankelepingu projekt